《道中感怀寄呈秀父合肥兼示燕豫子侄》
清代·陆耀遹

阮道曾无南北分，全家羁宦忽离群。一春又带还乡梦，十载空传誓墓文。

燕外香泥寒食雨，马前清泪太行云。羡他麦饭松楸路，上冢归来未夕曛。

作者简介：（1774—1836）江苏武进人，字绍闻，号劭文。县学生。工诗，喜金石，搜辑摹拓，所得甚富。尝客陕西巡抚幕。道光间，官阜宁教谕。有《续金石萃编》、《双白燕堂集》。